
  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	      Bucureşti, 25 mai 2012

      PL-x  57/2012


RAPORT 

asupra

proiectului de Lege privind aprobarea Ordonanţei de urgenţă a Guvernului nr.121/2011 pentru modificarea şi completarea unor acte normative

 
În temeiul dispoziţiilor art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi sunt sesizate spre dezbatere, în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.121/2011 pentru modificarea şi completarea unor acte normative, trimis cu adresa nr. PL-x 50/2012, înregistrat la Comisia juridică, de disciplină şi imunităţi cu nr.31/228 din 11 aprilie 2012.
Senatul, în calitate de primă Cameră sesizată, a adoptat iniţiativa legislativă, în condiţiile art.115, alin.(5) teza a III-a din Constituţia României, republicată.

Camera Deputaţilor este Cameră decizională, în conformitate cu dispoziţiile art.75 alin.(1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, cu modificările şi completările ulterioare.
Proiectul de lege are ca obiect de reglementare aprobarea Ordonanţei de urgenţă a Guvernului nr.121/2011 pentru modificarea şi completarea unor acte normative.
Consiliul Legislativ, prin adresa cu nr.1393 din 22 decembrie 2011, a avizat favorabil iniţiativa legislativă, cu observaţii şi propuneri.
Comisia pentru administraţie publică, amenajarea teritoriului şi echilibru ecologic a avizat favorabil proiectul de lege, cu unanimitate de voturi, în şedinţa din 18 aprilie 2012, conform adresei cu nr.26/60 din 18.04.2012.

Comisia pentru industrii şi servicii a avizat favorabil proiectul de lege, cu unanimitate de voturi, în şedinţa din 13 iunie 2012, conform adresei cu nr.23/67/2012.

Guvernul României, conform noului punct de vedere, transmis prin adresa cu nr.4117 din 12 iunie 2012, susţine adoptarea proiectului de lege.

La dezbateri au participat, în calitate de invitaţi, din partea Ministerului Finanţelor Publice, doamna Ioana Daia – şef serviciu şi doamna Irina Alexe – şef Departament Relaţia cu Parlamentul în Ministerul Administraţiei şi Internelor.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii  Comisiei juridice, de disciplină şi imunităţi au examinat iniţiativa legislativă în şedinţele din 19  şi 25 mai 2012. 
Din numărul total de 23 deputaţi ai  Comisiei juridice, de disciplină şi imunităţi au participat la dezbateri 17 deputaţi.

În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să supună plenului Camerei Deputaţilor raportul de adoptare a proiectului de Lege privind aprobarea Ordonanţei de urgenţă a Guvernului nr.121/2011 pentru modificarea şi completarea unor acte normative, cu amendamentele admise din Anexă.
În raport cu obiectul şi conţinutul reglementării, iniţiativa legislativă face parte din categoria legilor ordinare.

               VICEPREŞEDINTE,                          


                       SECRETAR,


              FLORIN IORDACHE



                    ANDRONACHE GABRIEL

Consilier parlamentar,

Rodica Penescu

ANEXĂ
AMENDAMENTE ADMISE
	Nr. crt.
	Text

Ordonanţa de urgenţă nr.89/2011
	Text Senat
	Text propus de comisie

(autorul amendamentului)
	Motivare

	1.
	
	Lege privind aprobarea Ordonanţei de urgenţă a Guvernului nr.121/2011 pentru modificarea şi completarea unor acte normative


	Nemodificat
	

	2.
	
	Articol unic. - Se aprobă Ordonanţa de urgenţă a Guvernului nr.121 din 22 decembrie 2011 pentru  modificarea şi completarea unor acte normative, publicată în Monitorul Oficial al României, Partea I, nr.931 din 29 decembrie 2011.
	1. Articol unic. - Se aprobă Ordonanţa de urgenţă a Guvernului nr.121 din 22 decembrie 2011 pentru  modificarea şi completarea unor acte normative, publicată în Monitorul Oficial al României, Partea I, nr.931 din 29 decembrie 2011, cu următoarele completări:
Autor:
Comisia juridică, de disciplină şi imunităţi


	

	3.
	Ordonanţă de urgenţă pentru modificarea şi completarea unor acte normative

	Nemodificat
	Nemodificat
	

	4.
	Capitolul I

Modificarea şi completarea unor acte normative


	Nemodificat
	Nemodificat
	

	5.
	Art. I. - Alineatul (2) al articolului 3 din Legea nr. 142/1998 privind acordarea tichetelor de masă, publicată în Monitorul Oficial al României, Partea I, nr. 260 din 13 iulie 1998, cu modificările şi completările ulterioare, se modifică şi va avea următorul cuprins:

„(2) Valoarea nominală a unui tichet de masa, prevăzută la alin. (1), poate fi indexată semestrial cu indicele preţurilor de consum, înregistrat la mărfurile alimentare, comunicat de Institutul Naţional de Statistică."

	Nemodificat
	Nemodificat
	

	6.
	Art. II. - Alineatul (2) al articolului 7 din Legea nr. 193/2006 privind acordarea tichetelor cadou şi a tichetelor de creşă, publicată în Monitorul Oficial al României, Partea I, nr. 446 din 23 mai 2006, cu modificările ulterioare, se modifică şi va avea următorul cuprins:

„(2) Valoarea sumei lunare acordate sub forma de tichete de creşă, prevăzuta la alin. (1), poate fi indexată semestrial cu indicele inflaţiei comunicat de Institutul Naţional de Statistică."


	Nemodificat
	Nemodificat
	

	7.
	Art. III. - Articolul 22 din Ordonanţa Guvernului nr. 58/1998 privind organizarea şi desfăşurarea activităţii de turism în România, publicată în Monitorul Oficial al României, Partea I, nr. 309 din 26 august 1998, aprobată cu modificări şi completări prin Legea nr.755/2001, cu modificările ulterioare, se modifică şi va avea următorul cuprins:
„Art. 22. - (1) Ministerul Dezvoltării Regionale şi Turismului elaborează Strategia de dezvoltare a turismului pe termen mediu şi lung, Programul multianual de marketing şi promovare turistică şi Programul multianual de dezvoltare a destinaţiilor, formelor şi produselor turistice.

(2) Strategia şi programele prevăzute la alin. (1) se finanţează din bugetul de stat prin bugetul Ministerului Dezvoltării Regionale şi Turismului şi se aprobă prin hotărâre a Guvernului."

	Nemodificat
	Nemodificat
	

	8.
	Art. IV. - Legea nr. 152/1998 privind înfiinţarea Agenţiei Naţionale pentru Locuinţe, republicată în Monitorul Oficial al României, Partea I, nr. 740 din 21 octombrie 2011, se modifică şi se completează, după cum urmează:

1.
La alineatul (1) al articolului 2, litera c) se modifică  şi va avea următorul cuprins:

„c) promovarea şi dezvoltarea la nivel sectorial şi naţional a unor programe privind construcţia de locuinţe pentru tineri, destinate închirierii, construcţia de locuinţe sociale şi de necesitate, construcţia şi/sau reabilitarea locuinţelor distruse ori grav avariate, situate în zonele afectate de calamităţi naturale, construcţia de locuinţe cu chirie prin atragerea capitalului privat, inclusiv prin concesiune de lucrări publice, în condiţiile legii, construcţia altor locuinţe proprietate publică a statului sau a unităţilor administrativ-teritoriale, precum şi intervenţii la construcţii existente, în aplicarea măsurilor stabilite prin programe guvernamentale. Programele guvernamentale şi sursele de finanţare ale acestora se aprobă de Guvern, la propunerea Ministerului Dezvoltării Regionale şi Turismului;"


	Nemodificat
	Nemodificat
	

	9.
	2.
La alineatul (1) al articolului 2, după litera f) se introduce o nouă literă, lit.g), cu următorul cuprins:

„g) administrarea şi exploatarea locuinţelor realizate în cadrul programului privind construcţia de locuinţe cu chirie prin atragerea capitalului privat; exploatarea acestor locuinţe poate fi realizată de către A.N.L. şi prin operatori economici, inclusiv potrivit contractelor de concesiune de lucrări publice, încheiate în condiţiile ​legii; contractele de concesiune de lucrări publice pot cuprinde şi clauze privind colectarea chiriilor, gestionarea bunurilor materiale şi a fondurilor băneşti, efectuarea formalităţilor necesare în angajarea contractelor cu furnizorii de servicii pentru exploatarea locuinţelor, precum şi alte clauze necesare exploatării locuinţelor astfel realizate."


	Nemodificat
	Nemodificat
	

	10.
	3.
Alineatele (3) şi (7) ale articolului 2 se modifică şi vor avea următorul cuprins:

„(3) Promovarea şi derularea investiţiilor în cadrul programului privind construcţia de locuinţe cu chirie prin atragerea capitalului privat, prevăzut la alin. (1) lit. c), inclusiv administrarea, exploatarea, criteriile de repartizare, precum şi repartizarea acestor locuinţe, se prevăd în actul normativ de aprobare a programului.
(7) A.N.L. colaborează cu autorităţile administraţiei publice locale, pentru identificarea unor terenuri şi/sau construcţii aflate în diverse stadii de execute sau finalizare şi neexploatate, care pot fi incluse în programele prevăzute la alin. (1) lit. c), cu obligaţia acestora de a realiza, pe cheltuiala proprie, evaluarea terenurilor şi/sau a construcţiilor nefinalizate aflate în diverse stadii de execuţie."


	Nemodificat
	Nemodificat
	

	11.
	4.
După alineatul (7) al articolului 2 se introduce un nou alineat, alin. (71), cu
următorul cuprins:

„(71) Pentru construcţiile nefinalizate aflate în diverse stadii de execuţie, prevăzute la alin. (7), este obligatorie efectuarea de către autorităţile administraţiei publice locale, pe cheltuială proprie, a unei expertize tehnice şi energetice, după caz, de către experţi tehnici şi auditori energetici autorizaţi conform legii."


	Nemodificat
	Nemodificat
	

	12.
	5.Alineatul (1) al articolului 3 se modifică şi va avea următorul cuprins:
„(1) Terenurile destinate construirii de locuinţe prin A.N.L. pot fi proprietate publică ori privată a statului sau a unităţilor administrativ-teritoriale, precum şi proprietate privată a persoanelor fizice ori juridice. Terenurile proprietate publică ori privată a statului sau a unităţilor administrativ-teritoriale se preiau de A.N.L. în folosinţă gratuită, în condiţiile legii, pe perioada realizării investiţiilor, iar terenurile destinate construcţiei de locuinţe cu chirie prin atragerea capitalului privat se preiau de A.N.L. în folosinţă gratuită pe toată durata de existenţă a construcţiei."


	Nemodificat
	Nemodificat
	

	13.
	6. Alineatul (6) al articolului 7 se modifică şi va avea următorul cuprins: „(6) A.N.L. va stabili anual programe de investiţii publice în construcţia de locuinţe pentru tineri, destinate închirierii, construcţia de locuinţe sociale şi de necesitate, construcţia şi/sau reabilitarea locuinţelor distruse ori grav avariate, situate în zonele afectate de calamităţi naturale, construcţia de locuinţe cu chirie prin atragerea capitalului privat, construcţia altor locuinţe proprietate publică a statului sau a unităţilor administrativ-teritoriale, precum şi intervenţii la construcţii existente, pe baza proiectelor de investiţii aprobate în bugetul Ministerului Dezvoltării Regionale şi Turismului, în colaborare cu organele administraţiei publice locale şi centrale interesate, pe terenurile destinate amplasării acestor locuinţe potrivit legii."


	Nemodificat
	Nemodificat
	

	14.
	7. După alineatul (6) al articolului 7 se introduce un nou alineat, alin. (7), cu următorul cuprins:

„(7) Sumele încasate din chirii conform prevederilor art. 16 din Legea nr. 213/1998 privind bunurile proprietate publică, cu modificările şi completările ulterioare, se vor distribui astfel: 50% din cuantum se constituie venit la bugetul de stat, 30% din cuantum revine investitorului privat şi 20% din cuantum revine ANL."


	Nemodificat
	Nemodificat
	

	15.
	8. Alineatul (2) al articolului 8 se modifică şi va avea următorul cuprins: „(2) Locuinţele pentru tineri destinate închirierii, inclusiv cele construite şi destinate în mod exclusiv închirierii tinerilor specialişti din învăţământ sau sănătate, realizate în condiţiile prezentei legi, fac obiectul proprietăţii private a statului. Locuinţele pentru tineri destinate închirierii sunt administrate, în conformitate cu prevederile legale in materie aflate in vigoare, de autorităţile administraţiei publice locale ale unităţilor administrativ-teritoriale in care acestea  sunt amplasate, iar cele destinate în mod exclusiv închirierii tinerilor specialişti din învăţământ sau sănătate sunt administrate de autorităţile administraţiei publice centrale din domeniul învăţământului, respectiv din domeniul sănătăţii sau sunt în administrarea unor unităţi aflate în subordinea ori sub coordonarea acestor autorităţi, potrivit legii. Locuinţele realizate în cadrul programului privind construcţia de locuinţe cu chirie prin atragerea capitalului privat fac obiectul proprietăţii publice a statului. Pentru celelalte locuinţe care se realizează prin programele de investiţii prevăzute la art. 7 alin. (6) regimul juridic şi modul de repartizare sunt prevăzute de Legea locuinţei nr. 114/1996, republicata, cu modificările şi completările ulterioare."
	Nemodificat
	Nemodificat
	

	16.
	9. La alineatul (4) al articolului 8, litera a) se modifică şi va avea următorul cuprins:

„a) prin recalcularea chiriei, pentru titularii de contract care au împlinit vârsta de 35 de ani. Chiria va acoperi cheltuielile de administrare, întreţinere şi reparaţii, impozitele pe clădiri şi pe teren, precum şi recuperarea investiţiei, în funcţie de durata normata stabilita potrivit prevederilor legale, precum şi un profit supus negocierii între părţi."


	Nemodificat
	Nemodificat
	

	17.
	Art. V. - Alineatele 4 si 8 ale art. 3201 din Codul de procedură penală, republicat în Monitorul Oficial al României, Partea I, nr. 78 din 30 aprilie 1997, cu modificările şi completările ulterioare, se modifică şi vor avea următorul cuprins:

„Instanţa de judecată soluţionează latura penală atunci când din probele administrate în cursul urmăririi penale rezultă că fapta există, constituie infracţiune şi a fost săvârşită de inculpat.

Instanţa respinge cererea, atunci când constată că probele administrate în cursul urmăririi penale nu sunt suficiente pentru a stabili că fapta există, constituie infracţiune şi a fost săvârşită de inculpat. În acest caz instanţa continuă judecarea cauzei potrivit procedurii de drept comun."


	Nemodificat
	Nemodificat
	

	18.
	Art. VI. - Ordonanţa de Urgenţă a Guvernului nr. 64/2009 privind gestionarea financiară a instrumentelor structural şi utilizarea acestora pentru obiectivul convergent, publicată în Monitorul Oficial al României, Partea I, nr. 413 din 17 iunie 2009, aprobată cu modificări prin Legea nr. 362/2009, cu modificările şi completările ulterioare, se completează după cum urmează:

1.
După articolul 4 se introduce un nou articol, art. 41, cu următorul cuprins:
„Art. 4 - (1) În termen de maximum 45 de zile lucrătoare de la data depunerii de către beneficiar la autoritatea de management sau la organismul intermediar după caz, a cererii de rambursare întocmite conform contractului/deciziei/ordinului de finanţare, autoritatea de management notifica beneficiarul privind plata aferenta cheltuielilor autorizate din cererea de rambursare.

(2)
Pentru depunerea de către beneficiar a unor documente adiţionale sau clarificări solicitate de autoritatea de management sau de organismul intermediar, termenul prevăzut la alin. (1) poate fi întrerupt, de maximum două ori, pentru
perioade de până - la 5 zile lucrătoare.

(3)
Nedepunerea de către beneficiar a documentelor sau clarificărilor solicitate, în termenul prevăzut la alin. (2), atrage respingerea, parţială sau totală,
după caz, a cererii de rambursare."


	Nemodificat
	Nemodificat
	

	19.
	2.
După alineatul (3) al articolului 5 se introduce un nou alineat, alin. (3l), cu
următorul cuprins:

„(3) În bugetul Ministerului Educaţiei, Cercetării, Tineretului şi Sportului se cuprind integral, cu respectarea prevederilor art. 12 şi prevederilor legisla|iei naţionale şi comunitare privind ajutorul de stat, sumele necesare finanţării valorii totale a proiectului pan-european de cercetare "Extreme Light Infrastructure -Nuclear Physics (ELI-NP)" al cărui beneficiar este Institutul Naţional de Cercetare - Dezvoltare pentru Fizica şi Inginerie Nucleară - Horia Hulubei (IFIN-HH)."


	Nemodificat
	Nemodificat
	

	20.
	3. După articolul 7 se introduc doua noi articole, art. 71 şi 72, cu următorul cuprins:


„Art. 71. - Prin excepţie de la prevederile art. 7, pentru proiectele ex-ISPA transferate integral sau parţial în cadrul Programului Operaţional Sectorial Transport şi Programului Operaţional Sectorial Mediu, recuperarea cheltuielilor efectuate din fonduri ex-ISPA se realizează cu sume din instrumente structurale cuvenite a fi rambursate beneficiarilor acestor proiecte, prin Autoritatea de management/Autoritatea de certificare şi plată, după autorizarea cheltuielilor de către Autorităţile de management, conform prevederilor legale comunitare şi naţionale.
Art. 7 . - Prin excepţie de la prevederile art. 7, pentru componentele proiectului ex-ISPA 2005/RO/16/P/PE/002 - Reabilitarea şi îmbunătăţirea sistemelor de alimentare cu apă şi canalizare în oraşele Deva şi Hunedoara, transferate în cadrul Programului Operaţional Sectorial Mediu, recuperarea cheltuielilor efectuate din fonduri alocate conform prevederilor Ordonanţei de urgenţă a Guvernului nr. 135/2007 privind alocarea de la bugetul de stat a fondurilor necesare pentru continuarea şi finalizarea masurilor ex-ISPA, aprobata prin Legea nr. 187/2008, cu modificările şi completările ulterioare, se realizează cu sume din instrumente structurale cuvenite a fi rambursate beneficiarului acestui proiect, prin Autoritatea de management, după autorizarea cheltuielilor de către aceasta, conform prevederilor legale comunitare şi naţionale."


	Nemodificat
	Nemodificat
	

	21.
	4. La articolul 17, după alineatul (5) se introduce un nou alineat, alin. (6), cu următorul cuprins:

„(6) Procentul, termenele şi condiţiile de acordare şi recuperare a prefinanţării se stabilesc în normele metodologice de aplicare a prezentei ordonanţe de urgenţă."


	Nemodificat
	Nemodificat
	

	22.
	5. În tot cuprinsul ordonanţei de urgenţă, sintagma „prevăzuţi la art. 5 alin. (1) - (3)" se înlocuieşte cu sintagma „prevăzuţi la art. 5 alin. (1) - (3) şi (31)".


	Nemodificat
	Nemodificat
	

	23.
	Art. VII. - (1) Până la data de 29 februarie 2012, Guvernul va aproba prin hotărâre Normele metodologice de aplicare a Ordonanţei de urgenţă a Guvernului nr. 64/2009, aprobată cu modificări prin Legea nr. 362/2009, cu modificările şi completările ulterioare, precum şi cu cele aduse prin prezenta ordonanţă de urgenţă.

(2) La data intrării în vigoare a hotărârii guvernului menţionate la alin. (1), se abrogă prevederile art. 26.


	Nemodificat
	Nemodificat
	

	24.
	
	
	2. După articolul  VII se introduc două noi articole, art. VII1 şi VII2, cu următorul cuprins:

Art. VII1 - Legea nr.571/2003 privind Codul fiscal, publicată în Monitorul Oficial al României, Partea I, nr.927 din 23 decembrie 2003, cu modificările şi completările ulterioare, se modifică şi va avea următorul cuprins:
1. „La articolul 141, după alineatul (3) se introduce un nou alineat, alin. (4), cu următorul cuprins:

(4)Sumele încasate pentru serviciul de apostilare şi supralegalizare, conform Convenţiei de la Haga şi legislaţiei interne, de către instituţiile publice care au această competenţă, potrivit legii, sunt scutite de plata impozitului pe profit şi a taxei pe valoarea adăugată .”

Autor:

Comisia juridică, de disciplină şi imunităţi


	

	25.
	
	
	 2. La articolul 283, după alineatul (3) se introduce un nou alineat, alin. (4), cu următorul cuprins:
(4) Taxa pentru îndeplinirea procedurii de divorţ pe cale administrativă  este în cuantum de 500 lei. Aceasta se face venit la bugetul local şi poate fi majorată prin hotărâre a Consiliului local.”

Autor:

Comisia juridică, de disciplină şi imunităţi

	

	26.
	
Art. 2
Timbrul judiciar se imprima la cererea şi sub controlul Ministerului Justiţiei.
	
	Art.VII2 - Ordonanţa Guvernului nr. 32 din 18 august 1995 privind timbrul judiciar, publicată în Monitorul Oficial al României, Partea I, nr. 201 din 30 august 1995, cu modificările şi completările ulterioare se modifică şi va avea următorul cuprins:

1. La articolul 2, alineatul (1) se modifica si va avea următorul cuprins:

“Art.2  Timbrul judiciar se imprimă la cererea şi sub controlul Ministerului Justiţiei sau la cererea Uniunii Naţionale a Notarilor Publici din România, pentru notarii publici. Procedura privind modul de  transmitere a cererilor pentru imprimarea timbrelor judiciare pentru notarii publici, plata acestora precum şi distribuirea către notari  se stabileşte prin protocol încheiat între Ministerul Justiţiei, Uniunea Naţională a Notarilor Publici din România şi furnizorul de timbre judiciare.”
Autor:

Comisia juridică, de disciplină şi imunităţi

	

	27.
	Art. 5

(1) Pentru actele notariale ce se îndeplinesc de către notarii publici, pentru care legea prevede taxe de timbru in suma fixa, se aplica timbru judiciar in valoare de 1.500 lei.

(2) În cazul actelor notariale care au ca obiect o valoare mai mare de 1.000.000 lei se aplică timbre judiciare de 15.000 lei, pentru cele ce depăşesc 10.000.000 lei se aplica timbre judiciare de 30.000 lei, iar dacă valoarea este de peste 100.000.000 lei, se aplică timbre judiciare de 50.000 lei.


	
	2. La articolul 5, alineatul (1) se modifică şi va avea următorul cuprins:

Art. 5 (1) Pentru actele notariale ce se îndeplinesc de către notarii publici, care au ca obiect o valoare mai mică de 10.000 lei sau al căror obiect nu este evaluabil în bani, se aplică timbru judiciar în valoare de 0,15 lei.

(2) În cazul actelor notariale care au ca obiect o valoare mai mare de 10.000lei se aplică timbre judiciare de 1,50 lei, pentru cele ce depăşesc 100.000 lei se aplică timbre judiciare de 3 lei, iar dacă valoarea este de peste 1.000.000 lei, se aplică timbre judiciare de 5 lei.

Autor:

Comisia juridică, de disciplină şi imunităţi
	

	28.
	Capitolul II. 

Dispoziţii tranzitorii şi finale
 
	Nemodificat
	Nemodificat
	

	29.
	Art. VIII. - Cu privire la art. IV, contractele de construcţii locuinţe prin atragerea capitalului privat, inclusiv prin concesiune de lucrări, vor putea fi semnate numai după obţinerea unei opinii a EUROSTAT prin care se precizează că, cheltuielile partenerului privat nu afectează deficitul bugetar.

	30.
	Art. IX. - Cu privire la art. IV, sub sancţiunea nulităţii absolute, nu pot fi semnate sau derulate contracte de concesiune de lucrări în cazul în care autoritatea publica îşi asumă riscuri care conduc la clasificarea proiectului în cheltuieli publice, potrivit normelor legale în vigoare.

	31.
	Art. X. - Cu privire la art. IV, în termen de 60 de zile de la data intrării în vigoare a prezentei ordonanţe de urgenţă se vor actualiza Normele metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea Guvernului nr. 962/2001, cu modificările şi completările ulterioare.

	32.
	Art. X. - Cu privire la art. V, în cauzele aflate în curs de judecată, în care cercetarea judecătorească în prima instanţă începuse anterior intrării în vigoare a Legii nr. 202/2010 privind unele masuri pentru accelerarea soluţionării proceselor, dispoziţiile art. 3201 din Codul de procedură penală se aplică în mod corespunzător la primul termen cu procedură completă imediat următor intrării în vigoare a prezentei ordonanţe de urgenţă.

      Consilier parlamentar,

      Rodica Penescu

